RESOLUCIÓN do 3 de setembro pola que se conceden subvencións, en réxime de concorrencia competitiva, para a creación, mellora e ampliación de pequenas infraestruturas, mediante proxectos de aforro e eficiencia enerxética na Administración local, sobre a base da convocatoria de subvencións realizada pola Resolución do 10 de maio de 2016 (Diario Oficial de Galicia número 93, do 18 de maio).
Instituto Enerxético de Galicia — III. Outras disposicións — 15/09/2016

Antecedentes:
1. Mediante a Resolución do 10 de maio de 2016 establecéronse as bases reguladoras e anunciouse a convocatoria de subvencións de aforro e eficiencia enerxética, para a creación, mellora e ampliación de pequenas infraestruturas, mediante proxectos de aforro e eficiencia enerxética na Administración local, con financiamento en parte procedente de fondos comunitarios derivados do programa operativo Feader Galicia 2014-2020, medida 7 «Actuacións dirixidas á mellora dos servizos e renovación de poboacións nas zonas rurais».
O Regulamento (UE) nº 1305/2013 do Parlamento e do Consello, do 17 de decembro de 2013, apoia as axudas ao desenvolvemento rural a través do Fondo Europeo Agrario de Desenvolvemento Rural (Feader).
As subvencións centraranse na submedida 7.2 «Creación, mellora e expansión de infraestruturas a pequena escala, incluíndo enerxías renovables e aforro enerxético», do PDR de Galicia 2014-2020.
2. Transcorrido o prazo para a presentación das solicitudes de axuda, leváronse a cabo os requirimentos de emenda da documentación daquelas solicitudes que non reunían os requisitos previstos na convocatoria.
3. Rematado o período de emenda, a comisión de valoración como órgano colexiado encargado da análise e estudo da totalidade de solicitudes viables desde o punto de vista técnico e económico-financeiro, realizou o baremo de cada un dos expedientes atendendo aos criterios sinalados no artigo 15.B) das bases reguladoras.
Consideracións legais e técnicas:
1. A Xerencia do Instituto Enerxético de Galicia será o órgano competente para a instrución do procedemento administrativo de concesión das subvencións, e corresponde ao director deste organismo ditar as diferentes resolucións que deriven del (artigo 14 das bases reguladoras).
2. No artigo 16.2 das bases establécese que o prazo máximo para resolver e notificar a resolución do procedemento de concesión das axudas será de tres (3) meses, contados desde a data en que rematou o prazo de presentación de solicitudes (18 de xuño de 2016).
3. En virtude do disposto no artigo 16.4 das bases, con carácter xeral non se enviarán notificacións postais e, de conformidade co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, no caso das resolucións de concesión da subvención poderase substituír a notificación individual pola publicación no DOG e na páxina web do Inega (www.inega.es). Nesta publicación especificarase a data da convocatoria, o beneficiario, a cantidade concedida e a finalidade das subvencións outorgadas. Coa dita publicación poderase remitir aos beneficiarios a que consulten a información detallada da resolución a través do taboleiro electrónico de anuncios habilitado para estes efectos na referida páxina web.
4. Neste procedemento só se teñen en conta aqueles feitos, alegacións ou probas aducidos polos propios interesados.
5. Para determinar e cuantificar o investimento elixible sobre o cal aplicar a porcentaxe de axuda correspondente, das actuacións proxectadas polos solicitantes, tívose en conta o disposto nos artigos 3, 5 e 8 das bases reguladoras.
6. Pola Resolución do 1 de setembro de 2016 redistribúense e amplíanse os créditos orzamentarios por liñas e o prazo de execución da actuación e xustificación dos investimentos recollidos na Resolución do 10 de maio de 2016, pola que se establecen as bases reguladoras e se anuncia a convocatoria de subvencións para a mellora e ampliación de pequenas infraestruturas, mediante proxectos de aforro e eficiencia enerxética na Administración local, cofinanciadas polo Fondo Europeo Agrícola de Desenvolvemento Rural (Feader) no marco do programa operativo Feader-Galicia 2014-2020, co obxecto de poder atender todas as peticións de axuda admitidas a trámite. Redistribuíndose do seguinte xeito:
Ampliánse tamén as datas límite que figura nos artigos 5 da resolución e 19.1 das bases reguladoras previstas, respectivamente, para a execución das actuacións e a xustificación dos investimentos. Amplíase o período de execución das actuacións que se subvencionan ata o 15 de novembro de 2016 e o período para presentar a documentación xustificativa dos investimentos ata o 15 de novembro de 2016.
De acordo con todo o anterior, esta dirección
Primeiro. Conceder aos concellos solicitantes que se relacionan no anexo da presente resolución as axudas convocadas, para o exercicio 2016, pola Resolución do 10 de maio de 2016, do director do Inega. No citado anexo especifícanse a entidade local beneficiaria, o código do proxecto subvencionado, a puntuación que lle corresponde, o investimento elixible e a cantidade concedida con cargo aos orzamentos do Inega; a contía total ascende a 3.619.356,39 €.
Nalgunha das epígrafes o número de solicitantes foi inferior ao esperado, mentres que na liña «Proxectos de aforro e eficiencia enerxética referidos ás instalacións de iluminación pública exterior» dependentes dos concellos, o volume de axuda solicitada superou a dispoñibilidade orzamentaria.
O prazo de execución das actividades e/ou investimentos e o prazo para presentar a documentación xustificativa dos investimentos rematará o 15 de novembro de 2016. Non se poderá iniciar con anterioridade á presentación da solicitude.
Segundo. As solicitudes non incluídas na resolución de concesión entenderanse denegadas ou rexeitadas por insuficiencia de crédito (artigo 23.3 da Lei 9/2007, do 13 de xuño, de subvencións de Galicia).
Terceiro. A información detallada dos requisitos e condicións de cada axuda estará á disposición dos respectivos interesados no taboleiro electrónico, ao cal deberán acceder a través da aplicación informática habilitada para estas axudas co usuario e contrasinal do solicitante, desde a páxina web do Instituto Enerxético de Galicia (www.inega.es), na epígrafe «Axudas de aforro e eficiencia enerxética na Administración local 2016».
Cuarto. De acordo co disposto no artigo 17.1 das bases reguladoras se transcorresen dez (10) días hábiles desde a publicación desta resolución sen que os interesados que figuran no anexo comunicasen expresamente a súa renuncia á subvención, entenderase que aceptan, e desde ese momento adquirirán a condición de beneficiarios.
Quinto. Coa aceptación desta axuda o concello beneficiario asume as obrigas sinaladas con carácter xeral na Lei 9/2007, do 13 de xuño, de subvencións de Galicia, e no Decreto 11/2009, do 8 de xaneiro, nas bases reguladoras e en particular as seguintes:
– Cando un beneficiario non poida executar o proxecto deberá renunciar á subvención. A renuncia efectuarase no anexo III das bases reguladoras da convocatoria.
– Xustificar debidamente os gastos realizados, tendo en conta que só serán subvencionables os gastos realizados con posterioridade á solicitude de axuda, e efectivamente pagados antes do remate do prazo de execución e xustificación concedido.
– Para proceder ao pagamento final do expediente, o beneficiario deberá presentar os permisos, inscricións e/ou licenzas requiridas pola normativa autonómica ou local.
– Someterse ás actuacións de comprobación efectuadas polo Inega así como a calquera outra actuación de control que poidan realizar os órganos competentes da Administración autonómica, estatal ou comunitaria, para o cal deberá achegar canta información lle sexa requirida para os efectos. En ningún caso o custo de adquisición dos gastos subvencionados poderá ser superior ao valor do mercado. No suposto de discrepancias entre o promotor e o Inega respecto do valor de mercado, aplicarase o procedemento previsto no artigo 33 da Lei 38/2003, do 17 de novembro, xeral de subvencións.
Contra a presente resolución, que pon fin á vía administrativa, poderase interpor recurso contencioso-administrativo ante os xulgados do contencioso-administrativo de Santiago de Compostela, no prazo de dous (2) meses contados desde o día seguinte ao da súa publicación ou notificación, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, pódese interpor recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Todo iso sen prexuízo de calquera outro recurso que se considere oportuno.
Santiago de Compostela, 3 de setembro de 2016
A. Proxectos para a mellora da eficiencia enerxética das instalacións térmicas dos edificios municipais.
B. Proxectos para a mellora da eficiencia enerxética das instalacións de iluminación dos edificios municipais.
C. Proxectos de aforro e eficiencia enerxética referidos ás instalacións de iluminación pública exterior dependentes dos concellos.